# *Likumprojekts*

**Grozījumi Alkoholisko dzērienu aprites likumā**

Izdarīt Alkoholisko dzērienu aprites likumā (Latvijas Republikas Saeimas un Ministru Kabineta Ziņotājs, 2004, 10., 13.nr.; Latvijas Vēstnesis, 2010, 59.nr.; 2012, 6.nr.; 2013, 129.nr.) šādus grozījumus:

1. Papildināt 6.panta pirmās daļas 21 .punktu aiz vārdiem „arī ēkās” ar vārdiem „un telpās”;
2. 11.pantā

izteikt pirmās daļas 1.punktu šādā redakcijā:

„1) attēlot personas;”;

aizstāt otrajā daļā vārdus „bērnu izklaides un sporta pasākumus” ar vārdiem „sporta un bērnu izklaides pasākumus”;

izteikt ceturto daļu šādā redakcijā:

„(4) Citu preču un pakalpojumu reklāmā aizliegts attēlot vai radīt iespaidu, ka personas lieto alkoholiskos dzērienus, un saistīt alkoholisko dzērienu lietošanu ar sporta nodarbībām vai transportlīdzekļa vadīšanu, ja vien tās mērķis nav negatīvi attēlot alkoholisko dzērienu lietošanu.”

papildināt ar piekto, sesto un septīto daļu šādā redakcijā:

„(5) Šā likuma izpratnē vides reklāma ir ārpus telpām redzama pret publisku vietu vērsta reklāma, kas izvietota uz zemes, būves, transportlīdzekļa vai tiem piesaistīta objekta.”;

„(6)Aizliegts reklamēt alkoholisko dzērienu speciālos piedāvājumus, izņemot tādos alkoholisko dzērienu speciālo piedāvājumu reklāmas materiālos, kuri nav paredzēti tālākai izplatīšanai un kuri novietoti nodalītā alkoholisko dzērienu tirdzniecības zāles pašapkalpošanās zonā vai vietā, kur alkoholisko dzērienu mazumtirdzniecība organizējama individuāli, apkalpojot katru pircēju.”;

„(7)Alkoholisko dzērienu speciālais piedāvājums ir alkoholisko dzērienu piedāvāšana par pazeminātu cenu vai ar īpašiem nosacījumiem noteiktā laika periodā nolūkā veicināt alkoholisko dzērienu tirdzniecību.”.

Veselības ministra vietā

Ministru prezidente L.Straujuma

29.08.2014. 9.50

224

L.Meļķe-Prižavoite

67876101, Lolita.Melke@vm.gov.lv